Forslag til vedtekter

vedtas ved stiftingsmøte av Norsk Bibliotekforening, avd. Vestland

### §1. FORMÅL

NBF avd. Vestland er ei regional avdeling av Norsk Bibliotekforening, og har som formål å fremma utviklinga av norsk bibliotekvesen og arbeida for betring av bibliotektenesta i regionen.

### §2. MEDLEMSKAP

Medlemmer er dei enkeltpersonar, institusjonar, funksjone skulebibliotek/samlingsstyrar og folke-, skule- og fagbibliotek (representert ved styringsorgana deira) i regionen som til kvar tid står knytte til Norsk Bibliotekforening.

### §3. STEMMERETT

Stemmerett har alle medlemmer som har betalt kontingenten til Norsk Bibliotekforening for inneverande år. Kvar medlem har ein -1- stemme, og kan ikkje stemma ved forfall. Bibliotek og institusjonar kan gi frå seg stemme ved fullmakt. (kfr. stemmerettsavgjerdene i «Vedtekter for Norsk bibliotekforeining»).

### §4. ÅRSMØTE

Årsmøte blir halde kvart år på tid og stad som blir fastsett av styret. Innkalling og saksliste blir sende medlemmene minst ein -1- månad før møtet. Saker som medlemmene ønsker tatt opp på årsmøtet, må sendast styret minst ein -1- veke før møtet.

**Årsmøtet skal behandla:**

1. Årsmelding
2. Revidert rekneskap
3. Virkeplan for kommande periode
4. Innkomne forslag
5. Budsjettforslag
6. Val: leiar, styremedlemmer m/varamedlemmer, revisorer, valgkomite

Kor vedtektene ikkje bestemmer noko anna, treffest alle avgjerder med alminneleg fleirtal. Viss det blir forlangt av eit medlem, skal vala føregå skriftleg.

### §5. EKSTRAORDINÆRT ÅRSMØTE

Ekstraordinært årsmøte kan innkallast av styret og skal innkallast dersom minst 1/3 av medlemmene krev det. Ekstraordinært årsmøte blir innkalla med minst 1 månads varsel og seinast 1 månad etter at styret har fått grunngitt krav om dette.

### §6. STYRET

NBF's avdeling blir leitt av eit styre på 6 medlemmer med 2 varamedlemmer. Styret bør ha representasjon frå folke-, skule- og fagbibliotek og styringsorgana deira.

Leiar blir vald ved særskilt val for 2 år av gongen. Resten av medlemmene blir valde for to år, slik at halvparten står på val ved kvart årsmøte. Varamedlemmer blir valt for 1 år. Styret er vedtaksfør når minst 3 medlemmer er til stades. Ved stemmelikskap er stemma til leiar avgjerande.

### §7. KONTINGENT

Kontingenten blir betalt til Norsk bibliotekforeining etter dei satsane som til kvar tid gjeld.

### §8. REKNESKAP – REVISJON

Regnskapet følgjer årsmøteperioden og blir avslutta 1 1/2 månad før årsmøtet. Rekneskapen blir ført av ein kasserer valt av og blant medlemmene i styret og blir reviderte av 2 personar valde av førre årsmøte.

### §9. VEDTEKTSENDRING

Forslag om endring av desse vedtektene må vera sende styret minst 3 veker før årsmøtet. Endringane blir vedtatte av årsmøtet med 2/3 av dei gitt frå seg stemmer og må godkjennast av hovudstyret i Norsk bibliotekforeining.

### §10. NEDLEGGING

Spørsmål om å nedlegga regional avdelingar må bringast inn for Hovudstyret i Norsk bibliotekforeining.